

**Olaines novada pašvaldība**

**Olaines Kultūras centrs**

Reģ. Nr. 90000023873, Zeiferta iela 11, Olaine, Olaines novads, LV – 2114,

tālr. 24332872, e - pasts: kultura@olaine.lv,

AS „Swedbank” HABALV22 Konts LV20 HABA 0551036016533

Apstiprinu:

Olaines Kultūras centra direktore

R. Bergmane

Olainē, 2025.gada 23. aprīlī

Ielu tirdzniecības

 NOLIKUMS

Olaines novada svētku ietvaros

# MĒRĶI

* 1. Popularizēt ielu tirdzniecības dalībniekus un to produkciju Olaines pilsētas un novada iedzīvotāju, kā arī viesu un tūristu vidū.
	2. Nodrošināt Olaines pilsētas un novada iedzīvotājiem un viesiem pieejamu un daudzveidīgu amatnieku, mājražotāju un citu amatu meistaru radītu produkciju, turpmāk – Tirdzniecība.
	3. Veidot mūsdienīgu, aktuālu un dažādām sabiedrības grupām saistošu Tirdzniecības piedāvājumu Olaines Mežaparkā, Zemgales ielā 38, Olainē.

# ORGANIZATORS, PASĀKUMU LAIKS UN VIETA

* 1. Pasākuma organizators – Olaines Kultūras centrs sadarbībā ar nodibinājumu Olaines novada uzņēmējdarbības atbalsta centru – turpmāk – Organizators.
	2. Tirdzniecības norises laiks:
		1. **2025. gada 24. maijā no plkst. 13.00 līdz plkst. 17.00** ielu tirdzniecības dalībniekiem un nišas produkcijas pārtikas preču tirgotājiem;
		2. **2025**. **gada 24. maijā no plkst. 14.00 līdz 2025.gada 25. maija plkst. 01.00** sabiedriskajiem ēdinātājiem.
	3. Pasākumā plānotas tirdzniecības vietas:
		+ ielu tirdzniecības dalībnieki – 40;
		+ nišas produkcijas pārtikas preču (kafija, saldējums, cukurvate, popkorns, konditoreja u.tml.) tirdzniecības dalībnieki – 3;
		+ sabiedriskie ēdinātāji ar tiesībām tirgot alkoholiskos dzērienus – 7
	4. Pieteikšanās termiņš Tirdzniecībai – **2025. gada 12. maijs**.

# PRETENDENTI IELU TIRDZNIECĪBAI PASĀKUMA NORISES VIETĀ

* 1. Fiziskas un juridiskas personas, kuras:
		+ ir amatnieki un mājražotāji, stādu audzētāji;
		+ nepārdod rūpnieciski ražotas preces (izņēmums var būt oriģinālā dizainā apdrukāta, rūpnieciski ražota produkcija);
		+ līdz pieteikšanās termiņa beigām aizpildījušas pieteikumu <https://ej.uz/tirdzinsolaine> un saņēmušas Organizatora atbildi, ka pieteikums ir saņemts;
		+ pirms ielu tirdzniecības uzsākšanas ir apmaksājušas Olaines novada pašvaldības tirdzniecības nodevu saskaņā ar Olaines novada pašvaldības domes 2018. gada 24. oktobra saistošajiem noteikumiem Nr.SN9/2018 “Par ielu tirdzniecību un nodevas apmēru par ielu tirdzniecību publiskā vietā Olaines novadā”;
		+ Ir saņēmuši tirdzniecības atļauju.
	2. Fiziskas un juridiskas personas, kuras pārdod nišas pārtikas preces (kafija, saldējums, cukurvate, popkorns, konditoreja u.tml.) un kuras:
		+ reģistrējušas darbību Latvijas Republikas normatīvajos aktos noteiktajā kārtībā;
		+ piedāvā apmeklētājiem saistošu un Tirdzniecībai atbilstošu produkciju un apkalpošanu vizuāli pievilcīgā atmosfērā;
		+ līdz pieteikšanās termiņa beigām aizpildījušas pieteikumu <https://ej.uz/tirdzinsolaine> un saņēmušas Organizatora atbildi, ka pieteikums ir saņemts;
		+ pirms ielu tirdzniecības uzsākšanas ir apmaksājušas Olaines novada pašvaldības tirdzniecības nodevu saskaņā ar Olaines novada pašvaldības domes 2018. gada 24. oktobra saistošajiem noteikumiem Nr.SN9/2018 “Par ielu tirdzniecību un nodevas apmēru par ielu tirdzniecību publiskā vietā Olaines novadā” par dalību Tirdzniecībā norādītājā termiņā.
		+ Ir saņēmušas tirdzniecības atļauju.
	3. Sabiedriskie ēdinātāji (ar vai bez tiesībām tirgot alkoholiskos dzērienus), kuri:
		+ - reģistrējuši darbību Latvijas Republikas normatīvajos aktos noteiktajā kārtībā;
		+ piedāvā daudzveidīgu, apmeklētājiem saistošu un Tirdzniecībai atbilstošu produkciju un apkalpošanu vizuāli pievilcīgā atmosfērā;
		+ līdz pieteikšanās termiņa beigām aizpildījuši pieteikumu <https://ej.uz/tirdzinsolaine> un saņēmuši Organizatora atbildi, ka pieteikums ir saņemts;
		+ pirms ielu tirdzniecības uzsākšanas ir apmaksājuši Olaines novada pašvaldības tirdzniecības nodevu saskaņā ar Olaines novada pašvaldības domes 2018. gada 24. oktobra saistošajiem noteikumiem Nr.SN9/2018 “Par ielu tirdzniecību un nodevas apmēru par ielu tirdzniecību publiskā vietā Olaines novadā” par dalību Tirdzniecībā norādītājā termiņā.
		+ Ir saņēmuši tirdzniecības atļauju.
	4. Ielu tirdzniecības dalībnieks ir tiesīgs veikt ielu tirdzniecību tikai ar Organizatoru saskaņotajā tirdzniecības vietā.

# PRETENDENTU PIETEIKŠANĀS UN ATLASES KĀRTĪBA

* 1. Pieteikšanās, iesniedzot aizpildītu pieteikuma anketu, Nolikuma 2.4.punktā norādītajā termiņā. Pieteikuma anketas, kurās trūkst informācijas vai sniegtā informācija ir nepilnīga, kā arī pēc termiņa iesniegtās pieteikuma anketas netiek vērtētas. Pretendentiem obligāti Organizatoram jāiesniedz arī tirdzniecības vietas vizuālais noformējums (viena fotogrāfija).
	2. Organizators veic pretendentu atlasi dalībai Pasākumā pēc šādiem kritērijiem:
		+ piedāvājuma vispārēja atbilstība Tirdzniecības koncepcijai un šā Nolikuma prasībām;
		+ piedāvātais sortiments, priekšroku dodot pretendentiem, kuru piedāvātais sortiments ir pieejams pēc iespējas plašākai sabiedrībai un svētku tematikai;
		+ iepriekšēja ielu tirdzniecības pieredze;
		+ tirdzniecības vietas noformējums un vizuālā pievilcība;
		+ iepriekšējā sadarbības ar Organizatoru pieredze.
	3. Organizators ir tiesīgs atteikt pretendentam dalību Organizatora rīkotajā pasākumā, ja:
		+ tā piedāvājums neatbilst Tirdzniecības koncepcijai;
		+ tāds pats vai līdzvērtīgs piedāvājums jau ir pietiekamā daudzumā (no līdzīgiem piedāvājumiem tiek izvēlēti Organizatora skatījumā atbilstošākie);
		+ ir negatīva iepriekšējā sadarbības pieredze ar attiecīgo pretendentu.

# TRANSPORTS

* 1. Novietot autotransportu blakus tirdzniecības vai aktivitāšu nodrošināšanas vietai ir aizliegts (izņēmums ir ielu tirdzniecības dalībnieki, kuri tirdzniecību veic no treilera).
	2. Ielu tirdzniecības dalībnieki transportlīdzekļus uz tirdzniecības laiku novieto stāvlaukumā Veselības ielā 7 (ar piešķirtajām atļaujām, kuras būs iespējams saņemt pie Organizatora) vai brīvajās vietās Olaines pilsētas stāvlaukumos.
	3. Transporta kustība Tirdzniecības laikā:

|  |  |  |  |
| --- | --- | --- | --- |
| **Ielu tirdzniecības dalībnieks** | **Montāžas laiks** | **Demontāžas laiks** | **Transporta kustība****aizliegta** |
| Ielu tirdzniecībasdalībnieks/nišas pārtikas preču tirdzniecības dalībnieks | 24. maijā no plkst. 10.00 līdz 13.00. | 24. maijā no plkst. 17.00 līdz 18.30 | 24. maijā no plkst. 13.00 līdz 17.00 |
| Sabiedriskais ēdinātājs ar tiesībām tirgot alkoholu | 24. maijā no plkst. 12.00 līdz 14.00. | 25. maijā no plkst. 01.00 līdz 02.30 | 24. maijā no plkst. 14.00 līdz 23.00 |

# NOTEIKUMI DALĪBAI

* 1. Dalībnieks tirdzniecībai nodrošina:
* baltu telti vai telti gaišā tonī (iespēju robežās);
	+ - apgaismojumu tirdzniecības vietā, ja paredzēta tirdzniecība diennakts tumšajā laikā;
		- elektrības pagarinātājus ar jaudai atbilstošu vadu šķērsgriezuma laukumu.
	1. Dalībnieks pats atbild par sava aprīkojuma un mantas uzstādīšanu, uzraudzību, apkalpošanu un apsardzi.
	2. Sabiedriskās ēdināšanas pakalpojumu sniedzēji iespēju robežās nodrošina galdus un solus apmeklētājiem.
	3. Sabiedriskā ēdināšanas pakalpojumu sniedzējiem tiek nodrošināta piekļuve elektrībai, iepriekš saskaņojot un norādot nepieciešamās jaudas.
	4. Sabiedriskās ēdināšanas uzņēmumiem aizliegts tirgot produkciju stikla iepakojumā.
	5. Tirdzniecības organizēšanas procesā Organizators patur tiesības mainīt pasākumu programmu, aktivitāšu izvietojumu un norišu darbības laikus. Organizators par to informē Dalībniekus.
	6. Sabiedriskās ēdināšanas uzņēmumi un pārtikas preču tirgotāji atbild par sanitāro, higiēnas normu un visu prasību, normu ievērošanu, kas saistītas ar tirdzniecību norises vietā. Par pārtikas preču tirgotāju pārkāpumiem, veicot izbraukuma tirdzniecību, Organizators atbildību neuzņemas;
	7. Ielu tirdzniecības dalībnieku atbildība par pārkāpumiem ielu tirdzniecības laikā ir noteikta Olaines novada pašvaldības domes 2018. gada 24. oktobra saistošajos noteikumos Nr.SN9/2018 “Par ielu tirdzniecību un nodevas apmēru par ielu tirdzniecību publiskā vietā Olaines novadā”.
	8. Pasākumu dalībniekiem un apmeklētājiem ir aizliegts izmantot Tirdzniecības norises vietas politiskajai reklāmai.
	9. Organizators ir tiesīgs nekavējoties liegt dalību Tirdzniecībā un izraidīt no Tirdzniecības norises vietas trešās personas, kuras nav reģistrētas kā Tirdzniecības dalībnieki, dalībniekus, kas nav apmaksājuši tirdzniecības nodevu, vai dalībniekus, kas tirdzniecību veic ar Organizatoru nesaskaņotā vietā.
	10. Pasākuma dalībnieki ir atbildīgi par šā Nolikuma ievērošanu un Organizatora prasību ievērošanu.
	11. Ja dalībnieks pārkāpj Nolikuma prasības, tas atlīdzina Organizatoram nodarītos zaudējumus, kas radušies dalībnieka darbības vai bezdarbības rezultātā.

# PERSONAS DATU APSTRĀDE

* 1. Pārzinis: Olaines Kultūras centrs, reģistrācijas Nr. 90000023873.
	2. Personas dati tiks apstrādāti un glabāti līdz Pārziņa noteiktā personas datu apstrādes mērķa sasniegšanai, saskaņā ar Pārziņa vai mērķa īstenotāja noteikto lietu nomenklatūru, dokumentu un arhīvu pārvaldības un citu normatīvo aktu prasībām.
	3. Personas datu apstrādes mērķis: Olaines novada svētku tirdzniecības dalībnieku dalības nodrošināšanai, tirdzniecības atļauju saņemšanai, rēķinu par dalību Tirdzniecībā apstrādei, sabiedrības informēšanai par Tirdzniecības norisi (dalībnieku fotoattēlu, videomateriālu uzņemšanai Pasākuma laikā), publicitātes materiālu veidošanai, kā arī arhīva dokumentēšanas un saglabāšanas vajadzībām.
	4. Dalībnieks, iesniedzot pieteikumu dalībai, apliecina, ka ir iepazinies ar Nolikumu un ir informēts par fizisko personu datu apstrādi Nolikumā noteikto mērķu izpildei.

# KONTAKTPERSONAS

* 1. Kontaktpersonas:
* par ielu tirdzniecību un tirdzniecību ar nišas produkcijas pārtikas precēm: Edīte Alksne, tālr.: 29417886, e-pasts: onuac@olaine.lv;
* sabiedriskās ēdināšanas pakalpojumu sniedzējiem: Daiga Rugāja, tālr.: 27278700,
e-pasts: daiga.rugaja@olaine.lv .